<classify> Taifa Stars iko Johannesburg, Afrika Kusini ikiwa imepiga kambi kwa ajili ya kucheza dhidi ya Algeria katika mchezo wa kufuzu kwa Kombe la Dunia utakaofanyika jijini Dar es Salaam Jumamosi.Taifa Stars inatarajia kurejea Dar es Salaam leo wakati wachezaji hao wawili walioisaidia TP Mazembe kutwaa taji la tano la Ligi ya Mabingwa wa Afrika Jumapili, walitarajia kurejea jana usiku.Samatta alifunga bao moja na kutengeneza jingine wakati TP Mazembe ikiibuka na ushindi wa mabao 2-0 katika mchezo wa pili wa fainali uliofanyika Lubumbashi, Congo. Katika mchezo wa kwanza uliofanyika Algeria, Mazembe ilishinda 2-1.TP Mazembe ilitwaa ubingwa huo wa tano kwa ushindi wa jumla ya mabao 4-1 dhidi ya Waarabu wa USM Alger. Matokeo hayo yanamfanya Samatta pia awe mfungaji bora wa Ligi ya Mabingwa msimu huu, baada ya kufikisha mabao saba, sawa na Bakri Al-Madina wa El-Merreikh ya Sudan.Hii maana yake huu unakuwa mwaka wa pili mfululizo, Tanzania inatoa mfungaji bora wa Ligi ya Mabingwa, baada ya mwaka jana Mrisho Khalfan Ngassa kuongoza pia akiwa na klabu ya Yanga SC, kabla ya kuhamia Free State Stars ya Afrika Kusini msimu huu.Ngassa alifunga mabao sita sawa na El Hedi Belameiri wa Setif, Haythem Jouini wa Esperance na Ndombe Mubele aliyekuwa AS Vita ya DRC, sasa Al Ahly.  <topic>: MICHEZO 